02015D1208(02) — DA — 24.07.2018 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS AFGØRELSE

af 24. november 2015

om koordinering af Unionens og medlemsstaternes tiltag gennem en koordinationsmekanisme — flygtningefaciliteten for Tyrkiet

2015/C 407/07







Artikel 1

▼M1

Oprettelse af faciliteten for flygtninge i Tyrkiet

▼M3

Ved denne afgørelse oprettes en koordinationsmekanisme — faciliteten for flygtninge i Tyrkiet (»faciliteten«) — til at bistå Tyrkiet med at håndtere de umiddelbare humanitære og udviklingsmæssige behov hos flygtningene og personer, der er berettiget til subsidiær beskyttelse, og hos værtssamfundene og de nationale og lokale myndigheder i forbindelse med forvaltningen og håndteringen af følgerne af tilstrømningen af flygtninge og personer, der er berettiget til subsidiær beskyttelse.

▼B

Artikel 2

Facilitetens mål

1. Faciliteten tager sigte på at koordinere og strømline de tiltag, der finansieres af Unionens budget og bilaterale bidrag fra medlemsstaterne.

2. ►M3 Dens specifikke mål er at styrke effektiviteten og komplementariteten af bistand til flygtninge og personer, der er berettigede til subsidiær beskyttelse, og til værtssamfundene og de nationale og lokale myndigheder i forbindelse med forvaltningen og håndteringen af følgerne af tilstrømningen af flygtninge og personer, der er berettiget til subsidiær beskyttelse. ◄

3. Kommissionen sikrer, at alle tiltag, der iværksættes inden for rammerne af Unionens eksterne finansieringsinstrumenter, samt individuelle foranstaltninger fra medlemsstaternes side er komplementære til dem, der koordineres under faciliteten.

Artikel 3

Anvendelsesområde og støtteform

1. ►M1 Faciliteten koordinerer Unionens og medlemsstaternes tiltag ved at fastlægge prioriteter og angive de instrumenter, der skal anvendes til en effektiv gennemførelse af tiltagene, i overensstemmelse med den mekanisme, der er fastsat i artikel 5 i nærværende afgørelse. ◄

2. ►M1 Tilvejebringelsen af humanitær bistand, udviklingsbistand og anden bistand til flygtninge og værtssamfund, nationale og lokale myndigheder til at forvalte og håndtere følgerne af tilstrømningen af flygtninge koordineres via faciliteten.

De typer tiltag, der koordineres via faciliteten, kan omfatte:

a) humanitær bistand til flygtninge

b) støtte, der bidrager til integration på arbejdsmarkedet, adgang til uddannelse og social inklusion af flygtninge og værtssamfund, herunder i forbindelse med levering af passende infrastruktur

c) støtte til nationale og lokale myndigheder i forbindelse med håndteringen af følgerne af flygtningenes tilstedeværelse i Tyrkiet, herunder forvaltning af migrationsstrømme og levering af passende infrastruktur.

◄

3. Bistanden kan tage form af tilskud, medmindre arten af det projekt, der skal finansieres, kræver en anden form for støtte i overensstemmelse med artikel 4 forordning (EU) nr. 236/2014.

4. Kommissionen sikrer, at ligestilling mellem mænd og kvinder og integrering af kønsaspektet tages i betragtning og fremmes i facilitetens forskellige gennemførelsesfaser.

Kommissionen tager passende skridt til at forhindre enhver forskelsbehandling på grund af køn, race eller etnisk oprindelse, religion eller tro, handicap, alder eller seksuel orientering i forbindelse med adgangen til projekter, der støttes af faciliteten.

Artikel 4

Koordinering af ressourcer under faciliteten

▼M4

1. Faciliteten skal koordinere et beløb på 3 000 000 000 EUR for 2016-2017 og et yderligere beløb på 3 000 000 000 EUR for 2018-2019.

EU-budgettets bidrag

2. 1 000 000 000 EUR ud af det samlede beløb på 3 000 000 000 EUR for 2016-2017 og 2 000 000 000 EUR ud af det samlede beløb på 3 000 000 000 EUR for 2018-2019 finansieres over EU-budgettet med forbehold af efterfølgende individuelle finansieringsafgørelser i overensstemmelse med artikel 84, stk. 2, i forordning (EU, Euratom) nr. 966/2012 samt de finansielle regler for budgettet og kravene i den pågældende basisretsakt.

Medlemsstaternes bidrag

3. På grundlag af deres tilsagn om finansielle bidrag yder medlemsstaterne et beløb på 2 000 000 000 EUR for 2016-2017 i overensstemmelse med den fordeling af bidragene, der er fastlagt på grundlag af BNI-nøglen for EU-budgettet for 2015, og et beløb på 1 000 000 000 EUR for 2018-2019 i overensstemmelse med den fordeling af bidragene, der er fastlagt på grundlag af BNI-nøglen for EU-budgettet for 2018.

▼B

Artikel 5

Styringsudvalg

▼M1

1. Styringsudvalget for faciliteten skal:

i) give strategisk vejledning om koordineringen af den bistand, der skal ydes. Den strategiske vejledning består i fastsættelse af overordnede prioriteter, den type tiltag, der støttes, de instrumenter, der skal anvendes til en effektiv gennemførelse af tiltagene, og koordineringen af tiltagene samt i givet fald de betingelser for Tyrkiets gennemførelse af sine forpligtelser i henhold til den fælles handlingsplan mellem EU og Tyrkiet, som bistanden ydes på grundlag af

ii) på permanent basis overvåge og vurdere gennemførelsen af de tiltag, der koordineres under faciliteten, herunder opfyldelsen af betingelserne, under hensyntagen til de vurderinger, der foretages af de strukturer, som oprettes med henblik på at overvåge fremskridtene med opfyldelsen af forpligtelserne i henhold til den fælles handlingsplan mellem EU og Tyrkiet

iii) undersøge Kommissionens overslag over udbetalinger vedrørende gennemførelsen af tiltag og i givet fald foreslå, at Kommissionen udskyder hele eller dele af indkaldelsen til en eller flere senere udbetalinger

▼M3

iv) overvåge bidragene fra medlemsstaterne i overensstemmelse med indbetalingsplanen i hver enkelt medlemsstats bidragserklæring.

▼M1

Styringsudvalget består af to repræsentanter for Kommissionen og én repræsentant for hver medlemsstat.

Styringsudvalget giver så vidt muligt den strategiske vejledning ved konsensus. Hvis det kommer til en afstemning, afgøres denne ved simpelt flertal blandt medlemmerne.

Tyrkiet skal være medlem af styringsudvalget med en rådgivende funktion, for så vidt angår stk. 1, nr. i) og ii), således at der sikres fuld koordinering af tiltag i marken, undtagen når styringsgruppen undersøger strategisk vejledning vedrørende de betingelser for Tyrkiets gennemførelse af sine forpligtelser i henhold til den fælles handlingsplan mellem EU og Tyrkiet, som bistanden ydes på grundlag af, eller overvåger eller vurderer opfyldelsen af disse betingelser.

Det skal sikres, at medlemsstaternes og Kommissionens repræsentanter i udvalget ikke er i en interessekonflikt, jf. forordning (EU, Euratom) nr. 966/2012.

▼B

2. ►M1 Kommissionen varetager formandskabet for styringsudvalget og har en ledende rolle i forbindelse med koordineringen af udvalgets arbejde.

Kommissionen skal have ret til at nedlægge veto mod styringsgruppens strategiske vejledning udelukkende med det formål at sikre lovligheden af en deraf følgende afgørelse, herunder forenelighed med dens ansvar for gennemførelsen af Unionens budget. Hvis Kommissionen har til hensigt at benytte denne ret, skal den på anmodning begrunde, hvorfor et udkast til afgørelse ikke er i overensstemmelse med de førnævnte krav. ◄

3. ►M1 Efter forslag fra Kommissionen udarbejder og vedtager styringsudvalget selv sin forretningsorden senest tre måneder efter datoen for vedtagelsen af denne afgørelse. ◄

4. Facilitetens sekretariatsopgaver varetages af Kommissionen.

Artikel 6

Gennemførelsesbestemmelser

1. Kommissionen udvælger og koordinerer gennemførelsen af de relevante tiltag, navnlig gennem forudgående screening af de foreslåede tiltag.

2. Der gives prioritet til tiltag, hvorunder der ydes umiddelbar humanitær bistand, udviklingsbistand og anden bistand til flygtninge og værtssamfund, nationale og lokale myndigheder til at forvalte og håndtere følgerne af tilstrømningen af flygtninge.

De tyrkiske myndigheder skal høres i forbindelse med alle andre tiltag end tiltag, hvorunder der ydes umiddelbar humanitær bistand.

Kommissionen holder regelmæssigt møder med medlemsstaternes kompetente myndigheder og de kompetente myndigheder i Tyrkiet.

▼M1 —————

▼B

3. ►M1 De tiltag og foranstaltninger, der skal koordineres under faciliteten, vil blive gennemført i overensstemmelse med de finansielle regler vedrørende Unionens almindelige budget og kravene i de pågældende basisretsakter. ◄

▼M2

Der opkræves ikke morarenter i forbindelse med medlemsstaternes bidrag til faciliteten for flygtninge i Tyrkiet.

▼M1 —————

▼B

4. Medlemsstaternes bidrag til finansiering af tiltag og foranstaltninger, der udvælges og koordineres i overensstemmelse med denne afgørelse, skal indgå i EU-budgettet som eksterne formålsbestemte indtægter i overensstemmelse med artikel 21, stk. 2, litra b), i forordning (EU, Euratom) nr. 966/2012. Disse finansielle bidrag skal enten gennemføres direkte af Kommissionen i henhold til artikel 58, stk. 1, litra a), i forordning (EU, Euratom) nr. 966/2012 eller indirekte ved at overdrage budgetgennemførelsesopgaver til enheder i henhold til artikel 58, stk. 1, litra c), i forordning (EU, Euratom) nr. 966/2012, herunder privatretlige organer undergivet lovgivningen i en medlemsstat.

▼M1

I forbindelse med forvaltningen af de midler, der koordineres under faciliteten, tages der fuldt ud hensyn til den strategiske vejledning, der gives af styringsudvalget, jf. artikel 5, navnlig hvad angår betingelserne for bistanden.

▼B

5. Tiltag, hvorunder der ydes umiddelbar humanitær bistand, og som koordineres under faciliteten, vil blive udvalgt og gennemført i overensstemmelse med de principper, der er fastlagt under den europæiske konsensus om humanitær bistand.

Artikel 7

Synlighed

Kommissionen fremlægger information om og fremmer de tiltag, som støttes af faciliteten, for at sikre dens synlighed.

Artikel 8

Information, overvågning og evaluering

1. Kommissionen holder regelmæssigt Europa-Parlamentet og Rådet underrettet om gennemførelsen af faciliteten.

2. Kommissionen aflægger hvert år rapport til Europa-Parlamentet og Rådet om gennemførelsen af faciliteten.

3. ►M3 Kommissionen foretager en evaluering af første tranche af faciliteten senest den 31. december 2021 og af anden tranche senest den 31. december 2023. ◄

Artikel 9

Afsluttende bestemmelser

▼M3

1. Denne facilitet oprettes fra den 1. januar 2016 for finansielle bidrag for budgetårene 2016-2017 og for finansielle bidrag for budgetårene 2018-2019. Den forvaltes på grundlag af medlemsstaternes bidrag og tidsplanerne herfor, som meddeles til og anerkendes af Kommissionen.

▼B

2. Kommissionen gennemgår inden den 31. december 2016 den finansielle kapacitet, varigheden og finansieringsmåden.

▼M1 —————